CELEX: 32012R1036
Language: da
Date: 2012-11-07 00:00:00
Title: Kommissionens gennemførelsesforordning (EU) nr. 1036/2012 af 7. november 2012 om ændring af bilag II til beslutning 2007/777/EF og bilag II til forordning (EU) nr. 206/2010 med henblik på optagelse af Kroatien på listerne over tredjelande eller dele heraf, som er godkendt med hensyn til indførsel af fersk kød og visse kødprodukter til Unionen  EØS-relevant tekst

8.11.2012   
            
            
               DA
            
            
               Den Europæiske Unions Tidende
            
            
               L 308/13
            
         KOMMISSIONENS GENNEMFØRELSESFORORDNING (EU) Nr. 1036/2012
   af 7. november 2012
   om ændring af bilag II til beslutning 2007/777/EF og bilag II til forordning (EU) nr. 206/2010 med henblik på optagelse af Kroatien på listerne over tredjelande eller dele heraf, som er godkendt med hensyn til indførsel af fersk kød og visse kødprodukter til Unionen
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets direktiv 2002/99/EF af 16. december 2002 om dyresundhedsbestemmelser for produktion, tilvirkning, distribution og indførsel af animalske produkter til konsum (1), særlig artikel 8, indledningen, artikel 8, nr. 1), første afsnit, og artikel 8, nr. 4), og
   ud fra følgende betragtninger:
   
               (1)
            
            
               I Kommissionens beslutning 2007/777/EF (2) fastsættes der bestemmelser om import til samt transit og oplagring i Unionen af sendinger af kødprodukter og sendinger af behandlede maver, blærer og tarme som defineret i Europa-Parlamentets og Rådets forordning (EF) nr. 853/2004 af 29. april 2004 om særlige hygiejnebestemmelser for animalske fødevarer (3).
            
         
               (2)
            
            
               I del 2 i bilag II til beslutning 2007/777/EF fastsættes listen over tredjelande og dele heraf, hvorfra det er tilladt at importere kødprodukter og behandlede maver, blærer og tarme, forudsat at de pågældende varer har været underkastet de behandlinger, der er nævnt i listen.
            
         
               (3)
            
            
               I del 4 i bilag II til beslutning 2007/777/EF fastsættes de behandlinger, der henvises til i samme bilags del 2, med en kode for hver af disse behandlinger. Denne del opstiller en ikke-specifik behandling »A« og specifikke behandlinger »B« til »F«, som er anført i faldende orden efter intensitet.
            
         
               (4)
            
            
               Ved Kommissionens forordning (EU) nr. 206/2010 (4) fastsættes der krav vedrørende udstedelse af veterinærcertifikater ved indførsel til Unionen af visse sendinger af levende dyr eller fersk kød. Der fastlægges også lister over tredjelande, tredjelandsområder eller dele heraf, hvorfra det er tilladt at indføre disse sendinger til Unionen.
            
         
               (5)
            
            
               I henhold til forordning (EU) nr. 206/2010 må sendinger af fersk kød til konsum kun importeres til Unionen, hvis de kommer fra et tredjeland, tredjelandsområde eller dele heraf, der er opført i del 1 i bilag II til nævnte forordning, og for hvilke(t) der i samme del er angivet et standardveterinærcertifikat, som skal anvendes for den pågældende sending.
            
         
               (6)
            
            
               Kroatien er i øjeblikket opført i del 1 i bilag II til forordning (EU) nr. 206/2010 som et tredjeland, hvorfra import af fersk kød fra visse dyr til Unionen er tilladt. Kroatien er imidlertid ikke opført som et tredjeland, hvorfra import af fersk kød, herunder hakket kød, fra tamsvin til Unionen er tilladt.
            
         
               (7)
            
            
               Kroation har ansøgt Kommissionen om at få tilladelse til at eksportere fersk kød fra tamsvin til Unionen. Det fremgår af oplysningerne, som Kroatien har forelagt, at det siden januar 2005 har været forbudt at foretage forebyggende vaccination mod klassisk svinepest i dette tredjeland. Der er desuden ikke blevet påvist klassisk svinepestvirus i cirkulation hos tamsvin på Kroatioens område siden marts 2008. Det fremgår således af de foreliggende oplysninger, at Kroatien er frit for klassisk svinepest i tamsvin, uden vaccination
            
         
               (8)
            
            
               Den kompetente kroatiske myndighed har ligeledes givet tilstrækkelige garantier med hensyn til overholdelse af EU-lovgivningen vedrørende klassisk svinepest, og den gennemfører et forstærket overvågningsprogram for tamsvin og vildsvin.
            
         
               (9)
            
            
               Hertil kommer, at resultaterne af en inspektion foretaget af Kommissionen i Kroatien i 2010 i det store og hele var positive. Kroatien har også bekræftet over for Kommissionen, at visse planlagte korrigerende tiltag over for mangler, der blev konstateret i forbindelse med inspektionen, blev gennemført på tilfredsstillende vis i 2011.
            
         
               (10)
            
            
               Evalueringen af de oplysninger, som Kroatien har forelagt, fører til den konklusion, at indførslen af fersk kød fra tamsvin fra dette tredjeland til Unionen ikke udgør nogen risiko for Unionens sundhedsstatus med hensyn til klassisk svinepest. Der bør derfor gives tilladelse til import af fersk kød, herunder hakket kød, af tamsvin fra Kroatien til Unionen.
            
         
               (11)
            
            
               Desuden er Kroatien i øjeblikket opført i del 2 i bilag II til beslutning 2007/777/EF for import til Unionen af kødprodukter og behandlede maver, blærer og tarme fra tamsvin og opdrættet klovbærende vildt (svin), der har fået den specifikke behandling »D«.
            
         
               (12)
            
            
               Da importen af fersk kød, herunder hakket kød, fra tamsvin fra Kroatien til Unionen vil blive tilladt, er det hensigtsmæssigt også at tillade import fra dette tredjeland til Unionen af kødprodukter, som er fremstillet af sådant fersk kød, uden at det kræver nogen specifik behandling. Del 2 i bilag II til beslutning 2007/777/EF bør derfor ændres i overensstemmelse hermed.
            
         
               (13)
            
            
               Beslutning 2007/777/EF og forordning (EU) nr. 206/2010 bør derfor ændres i overensstemmelse hermed.
            
         
               (14)
            
            
               Foranstaltningerne i denne forordning er i overensstemmelse med udtalelse fra Den Stående Komité for Fødevarekæden og Dyresundhed —
            
         VEDTAGET DENNE FORORDNING:
   Artikel 1
   I del 2 i bilag II til beslutning 2007/777/EF affattes oplysningerne om Kroatien således:
   
      
                  »HR
               
               
                  Kroatien
               
               
                  A
               
               
                  A
               
               
                  A
               
               
                  A
               
               
                  A
               
               
                  A
               
               
                  A
               
               
                  A
               
               
                  D
               
               
                  XXX
               
               
                  A
               
               
                  A
               
               
                  XXX«
               
            
   Artikel 2
   I del 1 i bilag II til forordning (EU) nr. 206/2010 affattes oplysningerne vedrørende Kroatien således:
   
      
                  »HR — Kroatien
               
               
                  HR-0
               
               
                  Hele landet
               
               
                  BOV, OVI, EQU, RUF, RUW
               
               
                   
               
               
                   
               
               
                   
               
               
                   
               
            
                  POR
               
               
                   
               
               
                   
               
               
                   
               
               
                  8. november 2012«
               
            
   Artikel 3
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 7. november 2012.
      
         
            På Kommissionens vegne
         
         José Manuel BARROSO
         
            Formand
         
      
   
   
      (1)  EFT L 18 af 23.1.2003, s. 11.
   
      (2)  EUT L 312 af 30.11.2007, s. 49.
   
      (3)  EUT L 139 af 30.4.2004, s. 55.
   
      (4)  EUT L 73 af 20.3.2010, s. 1.